CELEX: 32008D0650
Language: fi
Date: 2008-07-30 00:00:00
Title: 2008/650/EY: Komission päätös, tehty 30 päivänä heinäkuuta 2008 , eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta tiettyjen tautien lisäämiseksi ilmoitettavien tautien luetteloon ja sian enteroviruksen aiheuttaman enkefalomyeliitin poistamiseksi kyseisestä luettelosta (tiedoksiannettu numerolla K(2008) 3943) (ETA:n kannalta merkityksellinen teksti)

8.8.2008   
            
            
               FI
            
            
               Euroopan unionin virallinen lehti
            
            
               L 213/42
            
         
      KOMISSION PÄÄTÖS,
   tehty 30 päivänä heinäkuuta 2008,
   eläintaudeista ilmoittamisesta yhteisössä annetun neuvoston direktiivin 82/894/ETY muuttamisesta tiettyjen tautien lisäämiseksi ilmoitettavien tautien luetteloon ja sian enteroviruksen aiheuttaman enkefalomyeliitin poistamiseksi kyseisestä luettelosta
   (tiedoksiannettu numerolla K(2008) 3943)
   (ETA:n kannalta merkityksellinen teksti)
   (2008/650/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläintaudeista ilmoittamisesta yhteisössä 21 päivänä joulukuuta 1982 annetun neuvoston direktiivin 82/894/ETY (1) ja erityisesti sen 5 artiklan 2 kohdan,
   sekä katsoo seuraavaa:
   
               (1)
            
            
               Eläintaudeista ilmoittamisesta yhteisössä annetussa direktiivissä 82/894/ETY vahvistetaan niiden eläintautien ilmoittamista koskevat kriteerit, joiden esiintymisestä jäsenvaltion, jossa tautia esiintyy, on ilmoitettava komissiolle ja muille jäsenvaltioille.
            
         
               (2)
            
            
               Nopea ilmoittaminen ja tiedottaminen näiden tautien esiintymisestä yhteisössä on keskeisen tärkeää tautien torjunnan kannalta samoin kuin elävien eläinten ja eläintuotteiden liikkuvuuden ja kaupan kannalta.
            
         
               (3)
            
            
               Vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (2) mukaan jäsenvaltioiden on tietyissä tapauksissa ilmoitettava vahvistus kyseisen direktiivin liitteessä IV luetelluista vesiviljelyeläinten taudeista.
            
         
               (4)
            
            
               Direktiivin 82/894/ETY liitteessä I luetellaan taudit, joiden esiintymisestä on ilmoitettava komissiolle ja muille jäsenvaltioille, ja kyseisessä liitteessä luetellaan kaloihin liittyvinä tauteina ainoastaan tarttuva vertamuodostavan kudoksen kuolio (IHN), lohen tarttuva anemia (ISA) ja virusperäinen verenvuotoseptikemia (VHS).
            
         
               (5)
            
            
               Direktiivin 2006/88/EY liitteen IV mukaan myös epitsoottinen vertamuodostavan kudoksen kuolio (EHN), epitsoottinen ulseratiivinen syndrooma (EUS), Bonamia exitiosa-loisen aiheuttama tartunta, bonamioosi-nilviäistauti (Bonamia ostreae), marteilioosi-nilviäistauti (Marteilia refringens), Microcytos mackini-loisen aiheuttama tartunta, Perkinsus marinus-loisen aiheuttama tartunta, koikarpin herpesvirus (KHV-tauti), Taura-syndrooma, valkopilkkutauti ja Yellowhead-tauti määritellään ilmoitettaviksi taudeiksi.
            
         
               (6)
            
            
               Tästä syystä nämä taudit olisi lisättävä direktiivin 82/894/EY liitteeseen I. Lisäksi olisi mukautettava kyseisen neuvoston direktiivin liitettä II vesiviljelyeläimiin liittyvien tiettyjen seikkojen huomioon ottamiseksi.
            
         
               (7)
            
            
               Neuvoston direktiivillä 2002/60/EY (3) poistettiin Teschenin tauti (sian enteroviruksen aiheuttama enkefalomyeliitti) neuvoston direktiivin 92/119/ETY (4) liitteessä I olevasta tautiluettelosta, minkä vuoksi jäsenvaltioiden toimivaltaisten viranomaisten ei ole enää pakko ilmoittaa tästä taudista.
            
         
               (8)
            
            
               Sen vuoksi on aiheellista poistaa tämä tauti direktiivin 82/894/ETY liitteessä I olevasta tautiluettelosta.
            
         
               (9)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Korvataan direktiivin 82/894/ETY liitteet I ja II tämän päätöksen liitteellä.
   2 artikla
   Tätä päätöstä sovelletaan 1 päivästä elokuuta 2008 lähtien.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 378, 31.12.1982, s. 58. Direktiivi sellaisena kuin se on viimeksi muutettuna komission päätöksellä 2004/216/EY (EUVL L 67, 5.3.2004, s. 27).
   
      (2)  EUVL L 328, 24.11.2006, s. 14. Direktiivi sellaisena kuin se on viimeksi muutettuna komission direktiivillä 2008/53/EY (EUVL L 117, 1.5.2008, s. 27).
   
      (3)  EYVL L 192, 20.7.2002, s. 27. Direktiivi sellaisena kuin se on viimeksi muutettuna komission päätöksellä 2007/729/EY (EUVL L 294, 13.11.2007, s. 26).
   
      (4)  EYVL L 62, 15.3.1993, s. 69. Direktiivi sellaisena kuin se on viimeksi muutettuna komission direktiivillä 2007/10/EY (EUVL L 63, 1.3.2007, s. 24).
   
      LIITE
      ”
            LIITE I
            Taudit, joista on ilmoitettava
            A.   Maaeläinten taudit
            Afrikkalainen hevosrutto
            Afrikkalainen sikarutto
            Lintuinfluenssa
            Bluetongue-tauti
            Naudan spongiforminen enkefalopatia
            Klassinen sikarutto
            Naudan tarttuva keuhkorutto
            Astumatauti
            Hevosen enkefalomyeliitti (kaikissa muodoissaan, myös venezuelalainen hevosen enkefalomyeliitti)
            Hevosen näivetystauti
            Suu- ja sorkkatauti
            Räkätauti
            Lumpy skin -tauti
            Newcastlen tauti
            Pienten märehtijäin rutto
            Rift Valley -kuume
            Karjarutto
            Lammas- ja vuohirokko
            Pieni pesäkuoriainen (Aethina tumida)
            Sian vesikulääritauti
            Tropilaelaps-punkki
            Vesicular stomatitis -tauti
            B.   Vesieläinten taudit
            Epitsoottinen vertamuodostavan kudoksen kuolio (EHN)
            Epitsoottinen ulseratiivinen syndrooma (EUS)
            Virusperäinen verenvuotoseptikemia (VHS-tauti)
            Valkopilkkutauti (White spot disease)
            Yellowhead-tauti
            Taura-syndrooma
            Vertamuodostavan kudoksen tarttuva kuolio
            Lohen tarttuva anemia
            
               Perkinsus marinus -loisen aiheuttama tartunta
            
               Microcytos mackini -loisen aiheuttama tartunta
            Marteilioosi-nilviäistauti (Marteilia refringens)
            Bonamioosi-nilviäistauti (Bonamia ostreae)
            
               Bonamia exitiosa -loisen aiheuttama tartunta
            Koikarpin herpesvirus
         
         
            LIITE II
            A.   Tiedot, jotka on annettava 3 ja 4 artiklan mukaisessa ilmoituksessa liitteessä I olevassa A ja B kohdassa lueteltujen tautien primääristen ja sekundääristen taudinpurkausten osalta:
            
                        1.
                     
                     
                        Lähetyspäivä
                     
                  
                        2.
                     
                     
                        Lähetysaika
                     
                  
                        3.
                     
                     
                        Alkuperämaa
                     
                  
                        4.
                     
                     
                        Taudin nimi ja viruksen tyyppi, tapauksen mukaan
                     
                  
                        5.
                     
                     
                        Taudinpurkauksen sarjanumero
                     
                  
                        6.
                     
                     
                        Taudinpurkauksen tyyppi
                     
                  
                        7.
                     
                     
                        Tähän taudinpurkaukseen liittyvän taudinpurkauksen viitenumero
                     
                  
                        8.
                     
                     
                        Tilan maantieteellinen sijainti ja alue
                     
                  
                        9.
                     
                     
                        Muut rajoitusten alaiset alueet
                     
                  
                        10.
                     
                     
                        Päivä, jona taudin esiintyminen vahvistettiin
                     
                  
                        11.
                     
                     
                        Päivä, jona taudin esiintymistä epäiltiin
                     
                  
                        12.
                     
                     
                        Päivä, jona ensimmäisen tartunnan arvioidaan tapahtuneen
                     
                  
                        13.
                     
                     
                        Taudin alkuperä
                     
                  
                        14.
                     
                     
                        Toteutetut torjuntatoimenpiteet
                     
                  
                        15.
                     
                     
                        Taudille alttiiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava taudille alttiiden eläinten paino tai lukumäärä × 1 000, h) luonnonvaraiset lajit, i) mehiläisten tautien tapauksessa on ilmoitettava taudille alttiiden pesien määrä
                     
                  
                        16.
                     
                     
                        Kliinisen tartunnan saaneiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava kliinisen tartunnan saaneiden eläinten paino tai lukumäärä × 1 000, h) luonnonvaraiset lajit, i) mehiläisten tautien tapauksessa on ilmoitettava kliinisen tartunnan saaneiden pesien määrä
                     
                  
                        17.
                     
                     
                        Kuolleiden eläinten lukumäärä tilalla: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava kuolleiden eläinten paino tai lukumäärä × 1 000, h) luonnonvaraiset lajit
                     
                  
                        18.
                     
                     
                        Teurastettujen eläinten lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava tarpeen mukaan (ainoastaan äyriäisten ja kalojen osalta) teurastettujen eläinten paino tai lukumäärä × 1 000, h) luonnonvaraiset lajit
                     
                  
                        19.
                     
                     
                        Hävitettyjen ruhojen lukumäärä: a) naudat, b) siat, c) lampaat, d) vuohet, e) siipikarja, f) hevoseläimet, g) vesiviljelyeläinten tautien tapauksessa on ilmoitettava tarpeen mukaan poistettujen ja hävitettyjen eläinten paino tai lukumäärä × 1 000, h) luonnonvaraiset lajit, i) mehiläisten tautien tapauksessa on ilmoitettava hävitettyjen pesien määrä
                     
                  
                        20.
                     
                     
                        Eläinten lopettamisen (arvioitu) päättymispäivä (tarpeen mukaan)
                     
                  
                        21.
                     
                     
                        Eläinten hävittämisen (arvioitu) päättymispäivä (tarpeen mukaan).
                     
                  B.   Sikaruton osalta on annettava seuraavat lisätiedot:
            
                        1.
                     
                     
                        Välimatka lähimpään sikatilaan
                     
                  
                        2.
                     
                     
                        Sikojen lukumäärä ja sikatyyppi (siitoseläin, lihotuseläin, porsas (1)) tartuntatilalla
                     
                  
                        3.
                     
                     
                        Kliinisen tartunnan saaneiden sikojen lukumäärä ja sikatyyppi (siitoseläin, lihotuseläin, porsas (1)) tartuntatilalla
                     
                  
                        4.
                     
                     
                        Diagnoosimenetelmä
                     
                  
                        5.
                     
                     
                        Jos taudin esiintyminen on vahvistettu muualla kuin tilalla, ilmoitetaan, onko se vahvistettu teurastamossa tai kulkuvälineessä
                     
                  
                        6.
                     
                     
                        Luonnonvaraisissa sioissa vahvistetut primääritapaukset (2).
                     
                  C.   Kun kyseessä on liitteessä I olevassa B kohdassa lueteltu vesiviljelyeläinten tauti:
            
                        —
                     
                     
                        Vahvistus eksoottisten tautien taudinpurkauksista ja muiden kuin eksoottisten tautien taudinpurkauksista jäsenvaltioissa, vyöhykkeillä tai osastoissa, sellaisina kuin ne on määritelty direktiivissä 2006/88/EY, jotka olivat aiemmin vapaita taudista, on ilmoitettava primäärinä taudinpurkauksena. Vyöhykkeen tai osaston nimi ja kuvaus on annettava lisätiedoissa.
                     
                  
                        —
                     
                     
                        Muita kuin edellä olevassa kappaleessa mainittuja taudinpurkauksia on pidettävä sekundäärisinä taudinpurkauksina tämän direktiivin 4 artiklan 1 kohdan mukaisesti.
                     
                  
                        —
                     
                     
                        Vesiviljelyeläinten tautien sekundäärisistä taudinpurkauksista on ilmoitettava kuukausittain.
                     
                  ”
      
         (1)  Noin alle kolme kuukautta vanhat eläimet.
      
         (2)  Luonnonvaraisissa sioissa esiintyvillä sikaruton primääritapauksilla tarkoitetaan tapauksia, jotka esiintyvät vapailla alueilla eli luonnonvaraisten sikojen klassisen sikaruton vuoksi rajoitettujen alueiden ulkopuolella.